sasicodes/solvari-1 huggingface dataset:
அத்திருடர்கள் வாடகை வசிப்பிடதாரர்களாக இருந்தால் அவர்களின் திருட்டுக் குற்ற உணர்வால் வீட்டையே மாற்றிக் கொண்டு கூட போய் விடுவார்கள்.
ஆமாம் இப்படி சரியான மற்றும் எளிமையான மாற்று வழிமுறைகளை யோசிப்பதை எல்லாம் விட்டுவிட்டு காவலூழியர்களிடம் சென்றால் என்னென்ன நடக்கும் என்பது ஊரறிந்த இரகசியந்தான்.
ஜூலியன் அஸ்ஸான்ஜ் எனும் பெயர் கொண்ட ஒருவர் ஒருநாள் அதிகாலையில் எழுந்து குளித்துவிட்டு ஈரம் சொட்டச் சொட்ட நேராகக் கோவிலுக்குப் போனார்.
இவ்வுலகில் அனைத்து அரசாங்கங்களும் பல்வேறு வகைகளில் பொது ஜனங்களை ஏமாற்றிக் கொண்டு புளுகு மூட்டைகளை அவிழ்த்து விட்டுக் கொண்டு மோசடிகள் செய்து கொண்டு தாங்கள் பெரிய யோக்கியர்கள் மாதிரி வெளியில் நடமாடிக் கொண்டிருக்கிறார்கள்.
இந்தப் பணியில் எனக்கு யாரும் துணை வந்தாலும் வராவிட்டாலும் தனியாகவே இந்தப் பூவுலகில் என் வாழ்நாள் உள்ளவரை இதைச் செய்வேன் என்று காளிமாதாவின் முன்பாக வலது கையை நீட்டி வீர சபதம் எடுத்துக் கொண்டார்.
விடு விடு வென்று நேர்ப் பார்வையோடு நடந்து கொண்டிருந்த அவர் மேனியின் மீது சூரிய பகவானின் பொற்கிரணங்கள் மிகுந்த வாஞ்சையுடன் தழுவலாயின.
அவர் தான் சபதம் எடுத்த நன்னாளிலிருந்து இன்றுவரை ராப்பகல் பார்க்காமல் விடா முயற்சியுடன் உலகக் கணினி களில் கொட்டிக் குவித்திருக்கும் அத்தனை குப்பைகளையும் கிளறிக் கிளறி பற்பல தகவல்களை சேகரித்து காலை மதியம் மாலை இரவு என்று வேளைக்கு ஒன்றாகப் பற்பல அதிர்ச்சித் தகவல்களை உலகெங்கும் கொடுத்து உலகின் பற்பல அரசியல்வாதிகள் அதிகாரிகளின் ராத்தூக்கத்தைக் கெடுக்கலானார்.
எத்தனையோ அரசாங்கங்கள் எவ்வளவோ முயன்றும் அடைய முடியாத பல பேருடைய ஸ்விஸ் வங்கி விவரங்களை அவர் ஒரே நாளில் பகிரங்கமாக்கினார்.
மக்கள் தாங்கள் அன்றாடம் தொலைக் காட்சிகளில் காணும் ஈ யென்று புன்னகைத்துக் கொண்டே பற்பல பொருட்கள் விற்கும் பிரபலங்களின் பெயர்களெல்லாம் அந்தப் பட்டியலில் இருப்பதைக் கண்டு திகைப்பில் மூச்சடைத்து ஆவென்று வாயைப் பிளந்தார்கள்.
இந்த அரசாங்கங்களெல்லாம் ஆங்காங்கு தங்களுக்கு ஏற்றாற்போல் வங்கிகளும் சட்டங்களும் விதவிதமாக வைத்துக் கொண்டு ஸ்விஸ் வங்கிகளை மட்டும் ஓயாமல் நெருக்கிக் கொண்டிருப்பது என்ன நியாயம் எந்த ஊரில் ஊழல் இல்லை எந்த வங்கியில் ஊழல் இல்லை என்று காரமாகக் கேட்பவர்கள் இவ்வுலகில் இருக்கிறார்கள்.
இன்னொரு பக்கம் ஏதோ இந்த அரசாங்கங்களெல்லாம் மிகவும் யோக்கியக்காரர்கள் போலவும் மக்களிடம் எப்பொதும் உண்மையே பேசுகிறவர்கள் போலவும் மக்களை எந்த சந்தர்ப்பத்திலும் கொஞ்சம் கூட ஏமாற்றாதவர்கள் போலவும் மக்களெல்லாம் எங்களை ஏமாற்றுகிறார்கள் மக்களெல்லாம் எங்களை ஏமாற்றுகிறார்கள் என்று உலகெங்கும் ஒவ்வொரு நாளும் கூவிக் கூவிக் குறை சொல்வது என்ன நியாயம் மக்கள் இவர்களை மதிக்கவில்லை என்று ஒப்பாரி வைக்கிறார்களே இவர்கள் மக்களுக்கு என்ன மதிப்பு கொடுத்துக் கிழித்து விட்டார்களாம் என்று கோபமாகக் கேட்பவர்களும் இவ்வுலகில் இருக்கிறார்கள்.
மற்றொரு பக்கம் அரசாங்கங்களின் பல்வேறு நடவடிக்கைகளில் சிக்கி நசுங்கி உண்மையில் ஊழல் செய்பவர்களைப் பிடிப்பதற்குத் துப்பில்லாமல் தானுண்டு தன் வேலையுண்டு என்றிருக்கும் சாதாரண மக்களைப் போய் வாட்டி வதைத்துக் கொண்டிருக்கிறர்களே என்று விசனப் படும் அப்பாவிகளும் இருக்கிறார்கள்.
இவ்வுலகில் வல்லரசுகளால் ஆக்கிரமிக்கப்படும் பொருளாதார ஏகாதிபத்தியத்திற்கும் முதலாளித்துவ அமைப்பின் அடிப்படையில் உள்ள பல்வேறு குளறுபடிகளுக்கும் சர்வதேச பொருளாதாரத்தில் இருக்கும் பற்பல முரண்பாடுகளுக்கும் பெரு வர்த்தக சூதாட்டங்களுக்கும் ஜனநாயக சோஷலிஸ கம்யூனிஸ மன்னராட்சி சர்வாதிகார ஆட்சிகள் என்று பலவிதங்களில் ஆட்சிகள் புரிந்து கொண்டிருக்கும் அத்தனை அரசாங்கங்களின் மனசாட்சிக்கும் அதே சமயத்தில் ஒவ்வொரு தேசத்தின் பணக்காரர்களின் மனசாட்சிகளுக்கும் எளிமையான ஒரு ஒற்றை வரி சட்டத்தின் மூலம் அமைதியாக ஒரு மாபெரும் சவாலை முன்வைத்து விட்டு இவ்வுலகில் தம் போக்கில் இயங்கிக் கொண்டிருக்கும் ஸ்விஸ் வங்கிகள் கொழுத்த லாபமும் ஈட்டிக் கொண்டிருக்கின்றன.
இதற்கிடையில் கடந்த வருடம் ஸ்விட்ஸர்லாந்து தேசத்தின் பொருளாதார அமைச்சரான ஜோஹன் அம்மான் என்பவர் இந்தியாவுக்கு விஜயம் செய்தார்.
நம் அரசாங்க அதிகாரிகள் எல்லாம் அவருக்கு ஷோடஸ உபசாரங்கள் எல்லாம் செய்துவிட்டு அவர் ஓய்வாக அமர்ந்து கொண்டு வெற்றிலை பாக்கு போட்டுக் கொண்டிருக்கும் சமயமாகப் பார்த்து அவரிடம் எங்கள் ஊரில் சிலர் ஊழலெல்லாம் செய்துவிட்டு உங்கள் ஊர் வங்கியில் பணத்தைப் போட்டிருக்கிறார்கள்... என்று இழுத்தார்கள்.
அவரும் அடடா ஊழல் செய்துவிட்டார்களா ரொம்ப தப்பாச்சே ச்சூ ச்சூ என்று வருத்தப்படவே மிகுந்த தைரியம் கொண்டு தாங்கள் பெரிய மனது பண்ணி அந்த வங்கி கணக்கு விவரங்களெல்லாம் எங்களுக்குக் கொஞ்சம் கொடுத்தால் நன்றாயிருக்கும் என்று மிக்க பணிவுடன் விண்ணப்பித்துக் கொண்டார்கள்.
அவரும் ஆஹா அதற்கென்ன கொடுத்துவிட்டால் போச்சு நான் ஊருக்குப் போனவுடன் முதல் காரியமாக எங்கள் பாராளுமன்றத்திடம் இதைக் குறித்து பேசுகிறேன் என்ன கொஞ்சம் சட்டத்தை மாற்ற வேண்டியிருக்கும் அவ்வளவுதான் என்றார்.
விஷயம் இவ்வளவு சுலபமாக முடிந்துவிட்டதே என்று சந்தோஷத்தில் திக்கு முக்காடிப்போன அதிகாரிகள் அவரிடம் மேலும் தயவு செய்து தாங்கள் இப்போது சொன்னதை அப்படியே கொஞ்சம் எங்கள் ஊர் பத்திரிக்கைக் காரர்களிடமும் சொல்ல வேண்டும் என்று கேட்டுக் கொண்டார்கள்.
இந்நிலையில் இவ்விஷயத்தில் இந்தியாவைப் பொறுத்தவரை ஒயாமல் இதைப்பற்றிப் பேசுவதைத் தவிர சொல்லிக் கொள்ளும் படியாக எந்த முன்னேற்றமும் ஏற்பட்ட மாதிரி இதுவரை தெரியவில்லை.
ஒரு வேளை உலகிற்கே மிகுந்த அதிசயமாக எதாவது முன்னேற்றம் ஏற்பட்டு அதை வெளியில் சொல்லாமல் இருக்கிறார்களா என்பதும் தெரியவில்லை.
ஸ்விஸ் வங்கிகளிலிருப்பதாக நம்பப்படும் பணத்தை மீட்டு இந்தியாவுக்குக் கொண்டு வருவது எனும் இவ்விஷயத்தைப் பொறுத்தவரை செய்வதற்கு ஏதாவது இருக்கிறதா என்பதும் தெரியவில்லை.
ஆனால் அமெரிக்காவும் ஐரோப்பிய யூனியனும் கொடுக்கும் நெருக்கடிகளைப் பொறுத்து எதிர்காலத்தில் ஸ்விஸ் வங்கிகளின் நிலைப்பாடு எப்படியிருக்கும் என்பதும் தெரியவில்லை.
அதுவரை வழக்கம் போலவே தொலைக்காட்சிகளில் தொண்டை கிழியக் கார சாரமாக விவாதங்கள் பண்ணிக் கொண்டும் இதைப் போலவே கட்டுரைகளைப் பத்திரிகைகளில் எழுதிக் கொண்டும் குண்டுச் சட்டியில் குதிரை ஓட்டிக் கொள்ளலாம்.
அது தன் வாடிக்கையாளர்கள் யார் அவர்கள் தன் வங்கியில் என்ன பணம் போட்டார்கள் என்ன பரிவர்த்தனை செய்கிறார்கள் என்பதை யாருக்கும் சொல்ல மாட்டோம் என்று கூறுகிறது.
இந்தக் கட்டுரையை எழுதி முடித்த மறுநாள் ஒரு வரலாற்று நிகழ்வு நிகழ்ந்துள்ளதாகப் பத்திரிகை செய்திகளின் வாயிலாக அறிகிறோம்.
நாம் மேலேகண்ட ஸ்விட்ஸர்லாந்து அரசாங்கத்தின் நிதியமைச்சருடன் இந்தியாவின் தற்போதைய பிரதம மந்திரியானவர் பேச்சு வார்த்தை நடத்தி அதன் பின்பு இந்திய அரசாங்கம் ஸ்விட்ஸர்லாந்து அரசாங்கத்துடன் ஒரு ஒப்பந்தம் போட்டிருப்பதாக அறிகிறோம்.
அதாவது இந்த ஒப்பந்தத்தைக் குறித்தான விஷயங்களைப் பாராளுமன்றத்தின் ஒப்புதலுக்காக முன்வைத்து பாராளுமன்றத்தில் ஒப்புதலான பின்னும் மேலும் அதற்குரிய சட்ட மாற்றங்களையும் செய்த பின்புதான் இந்த ஒப்பந்தம் நடை முறைப்படும் என்று சொல்லியிருக்கின்றன.
மேற்கண்ட விஷயங்கள் ஸ்விஸ் வங்கியிலிருக்கும் இந்தியப் பணத்தைக் கொண்டு வருவதற்குரிய சாத்தியக் கூறுகளைக் குறித்து இக்கட்டுரை ஊகித்ததை சரியென்று ஆமோதிக்கின்றன.
இதன் மூலம் ஸ்விஸ் வங்கியிலிருக்கும் இந்தியப் பணத்தை மீட்டுக் கொண்டு வருவோம் எனும் வாக்குறுதியையும் இனி குழி தோண்டிப் புதைத்து விட வேண்டியதுதான் என்பதும் புரிகிறது.
அதேபோல் ஸ்விட்ஸர்லாந்து அரசாங்கமானது தனது ஏனைய ஒப்பந்த வழக்கத்தைப் போலவே பாரளுமன்ற ஒப்புதல் என்று மீண்டும் சொல்லியிருப்பது அது எதிர்காலத்திலாவது கணக்குகளை ஏனைய அரசாங்கங்களுடன் பரிமாறிக் கொள்ளுமா என்பதில் எழும் ஒரு சந்தேகம் இன்னும் முழுதாகத் தீர்ந்தபாடில்லை.
ஆனாலும் எதிர்காலத்தைப் பொறுத்தவரை அது தன் பாரளுமன்ற ஒப்புதலை முறைப்படி பெற்றுக்கொண்டு ஒப்பந்தப்படி கணக்கு விவரங்களைப் பரிமாறிக் கொள்ளும் என்றுதான் எண்ணத் தோன்றுகிறது.
இதன் இன்னொரு புறம் இவ்வுலகில் ஸ்விஸ் வங்கிகளுக்குப் போட்டியாகப் பல்வேறு தேசங்களிலும் பல வங்கிகள் இதேபோல் ரகசியக் கணக்குகள் தொடங்க வழி வகைகள் செய்து கொடுத்துக் கொண்டிருக்கின்றன என்பதை இக்கட்டுரையில் பார்த்தோம்.
ஸ்விஸ் வங்கிகளாவது ஒரு கூட்டமைப்பாக செயல் பட்டுக் கொண்டு மேலும் ஒரு அரசாங்கத்தின் வெளிப்படையான ஆதரவுடன் செயல்பட்டுக் கொண்டிருக்கின்றன.
உலகில் ஆஃப்ஷோர் ஃபண்ட்ஸ் என்றழைக்கப்படும் வெளிநாட்டுப் பணத்தில் மூன்றில் ஒரு பங்குதான் ஸ்விஸ் வங்கிகளில் புழங்குவதாக அறிகிறோம்.
இதன் இன்னொரு புறமாக பற்பல கார்ப்பொரேட் நிறுவனங்களும் மிஸ்பிரைஸிங் எனப்படும் ஏற்றுமதி செய்யப்படும் பொருட்களுக்கு விலையைக் குறைத்துக் காட்டியும் இறக்குமதி செய்யப்படும் பொருட்களுக்கு விலையை அதிகரித்துக் காட்டியும் இங்கே நஷ்டக் கணக்கு காட்டி வெளிநாடுகளிலேயே கள்ளப் பணத்தை உருவாக்கி அங்கேயே பற்பல வங்கிகளில் பரவலாகப் பதுக்குகின்றன என்றும் அறிகிறோம்.
இந்நிலையில் ஸ்விஸ் வங்கிகளிடம் ஒப்பந்தம் போட்டதைப் போலவே இவ்வுலகில் ரகசிய கணக்குகளை ஆதரிக்கும் மற்ற பல வங்கிகளுடனும் இந்தியா ஒப்பந்தம் போடுமா என்பதும் இன்னும் தெரியவில்லை.
மேலும் இந்த ஸ்விஸ் வங்கிகள் குறித்த ஒப்பந்தத்திற்கும் தற்காலத்தில் திடீரென இந்தியாவில் அமலுக்கு வந்திருக்கும் டிமானடைஸேஷன் எனப்படும் பண மதிப்பொழிப்பு எனும் நடவடிக்கைக்கும் அடிப்படையில் ஒரு தொடர்பு இருப்பதற்கும் காரணங்கள் உண்டு.
சில ஆண்டுகளுக்கு முன் சந்திக்க நேர்ந்த ஒரு ஐரோப்பியப் பேராசிரியர் அவர் இந்திய சுதந்திரத்திற்குப் பின்னான தென்னிந்திய அரசியல் பொருளாதார வரலாற்றைக் குறித்து ஏழு ஆண்டுகளுக்கும் மேலாக ஆய்வு செய்து ஆய்வறிக்கையை சமர்ப்பித்துள்ளதாகக் கூறினார்.
உலகில் எங்கோ ஒரு கோடியில் இருப்பவர் மற்றொரு கோடியில் நடக்கும் விஷயங்களைக் குறித்து இவ்வளவு சிரத்தையாகக் கூர்ந்து கவனிக்கிறாரே என்று ஒரு கணம் வியப்பாக இருந்தாலும் இவ்வகையான ஆராய்ச்சிகளைப் பின்னணியில் இருந்து ஊக்குவிப்பவர்களின் நோக்கங்கள் ஊகித்தறிய முடியாததல்ல.
பலவிதமான அரசியலெல்லாம் செய்து கொண்டு குடிமக்களை எல்லாம் தங்கள் பகடைக்காய்கள் போல் உருட்டிக் கொண்டு பற்பல வங்கிகளின் உதவியுடன் அவர்களைத் தங்களுடைய பொருளாதாரக் கட்டுப்பாட்டுக்குள் ஒட்டுமொத்தமாக எப்படியாவது கொண்டு வந்தே தீருவது என்று முனைந்து செயல்பட்டுக் கொண்டிருக்கும் உலகின் அனைத்து அரசாங்கங்களின் நோக்கத்திற்கும் மறைமுகமாக ஆப்பு வைத்துக் கொண்டிருக்கும் ஸ்விஸ் வங்கிகளுக்குப் பெரும் ஆதரவாக ஸ்விட்ஸர்லாந்து அரசாங்கமும் தலைமுறை தலைமுறையாகத் தாங்களும் எந்த வம்புக்கும் போகாமல் எந்த வம்புக்கும் கொஞ்சமும் இடமும் கொடுக்காமல் அதே சமயத்தில் ஸ்விஸ் வங்கிகள் விஷயத்தில் சத்தம் போடாமல் ஏனைய அனைத்து அரசாங்கங்களையும் ஒருவகையில் வம்பிழுத்துக் கொண்டிருப்பதை நன்கு உணர்ந்து ஆனால் என்ன செய்வதென்று மிகச் சரியாகப் புரியாமல் குழம்பி இவ்வுலகின் பல அரசாங்கங்களும் பற்களை நறநற வென்று கடித்துக் கொண்டு கைகளைப் பிசைந்து கொண்டு கடுகடுவென இருக்கின்றன.
அதே சமயத்தில் என்னதான் அரசாங்க அமைப்புகளாக இருந்தாலும் அதில் பல்வேறுபட்ட அரசியல் கட்சிகள் கொள்கைகள் வியாபாரங்கள் நிறுவனங்கள் இதிலெல்லாம் தொடர்புள்ளவர்கள் தனி மனிதர்கள்தான் எனும் நிலையில் பலரின் வண்ட வாளங்களைப் பற்றியும் தனிப்பட்ட முறையில் ஸ்விஸ் வங்கிகள் நன்கு அறிந்துதான் வைத்திருக்கின்றன என்று பரவலாக நிலவும் கருத்தினாலும் நிஜமாகவே ஒரு சரியான விவகாரத்தை வைத்துக் கொண்டு ஸ்விஸ் வங்கிகளை ரொம்பவும் நெருங்கித் தோண்டினாலும் எந்தப் புற்றில் எந்தப் பாம்பு கிளம்புமோ எதை உரசினால் எந்த பூதம் கிளம்புமோ அதனால் என்னென்ன விளைவுகள் ஏற்படுமோ என்றெல்லாம் அஞ்சித் தயங்கிக் கொண்டிருக்கும் அரசியல்வாதிகளைக் கொண்ட தேசங்களும் இவ்வுலகில் இருக்கின்றன.
ஸ்விட்ஸர்லாந்து தேசமானது ஐரோப்பிய யூனியன் எனும் அமைப்பு ஸ்தாபிக்கப்பட்டும் அதில் கூட உறுப்பினர் ஆகாமல் எந்த அமைப்போடும் சேராமல் காலம் காலமாகப் பிடிவாதமாக இருந்தாலும் சமீப காலங்களில் ஸ்விஸ் வங்கிகளின் மீதான அமெரிக்க மற்றும் ஐரோப்பிய யூனியன்களின் நெருக்கடிகள் மிகவும் அதிகரித்த சூழல்களிலும் ஐரோப்பாவில் பல தேசங்களிலும் தங்கள் குடிமக்கள் தங்களுக்கு கொடுக்க வேண்டிய வரிகளை ஏமாற்றி விட்டு அந்தப் பணத்தை ஸ்விஸ் வங்கிகளில் போட்டுக் கொள்கிறார்கள் எனும் பரவலான புகார்கள் எழுவதை ஒட்டியும் தங்கள் நிலைப்பாடுகளிலிருந்து இறங்கி வரவேண்டியதானது.
ஒரு சந்தர்ப்பத்தில் தங்கள் வாடிக்கையாளர்களிடம் இருந்து ஹோல்டிங் டாக்ஸ் அதாவது வைப்புத் தொகைக்கு இருப்பு வரி வசூல் செய்து ஐரோபிய யூனியனின் வரி வசூல் நிலுவைத் தொகையை ஈடுகட்டியது.
உலகில் பிரபலமான ஒரு பயங்கரவாத இயக்கத்தின் ஸ்விஸ் வங்கிக் கணக்கிற்கான உறுதியான சான்றுகள் கிடைத்தவுடனேயே புலனாய்வுத் துறையினருடன் ஸ்விஸ் வங்கிகள் அனைத்தும் ஒத்துழைத்து அதில் தொடர்புள்ள கணக்குகளையெல்லாம் முடக்கினார்கள்.
இன்னொரு பக்கம் உலகிலேயே மிகப் பெரிய வங்கிகளுள் ஒன்றென மிகப் பிரபலமான ஒரு ஸ்விஸ் வங்கியின் ஒரு ஊழியர் ஒரு நாள் மாலை வழக்கம்போலவே வங்கியை விட்டு வெளியே வந்தவர் வீட்டுக்குப் போகாமல் உடனடியாக ஒரு விமானத்தைப் பிடித்து நேராக அமெரிக்காவிற்குச் சென்று அந்த வங்கி புரியும் பல்வேறு தகிடுதத்தங்களையும் அம்பலப்படுத்தி பற்பல விவரங்களையும் தகுந்த ஆதாரங்களுடன் கொடுத்தார்.
பல அமெரிக்கர்கள் தங்கள் தேசத்தில் வரி ஏய்ப்பின் மூலமாக ஸ்விஸ் வங்கிகளில் பெருமளவு சொத்து சேர்த்ததையும் அதற்கு அவ்வங்கி உடந்தையாக இருந்ததையும் அமெரிக்க அரசாங்கத்திற்கு பல பில்லியன் டாலர்கள் வரி இழப்பு ஆனதையும் இவ்விஷயம் வெளிக் கொணர்ந்தது.
எதடா வாய்ப்புக் கிடைக்கும் என்று ஆலாய்ப் பறந்து கொண்டிருந்தவர்களுக்கு லட்டு மாதிரி இந்த விஷயம் கையில் கிடைத்தவுடன் அமெரிக்க அரசு ஏதோ ஒரு அமைப்பின் மூலமாக அந்த ஊழியருக்கு ஒரு பெரும் தொகையைப் பரிசாகக் கொடுத்துவிட்டு விஷயத்தை ஒரே பிடியாகப் பிடித்துக் கொண்டு அந்த வங்கியை உண்டு இல்லை என உலுக்கலானது.
சம்பந்தப்பட்ட ஸ்விஸ் வங்கியோ வங்கிக்கும் தகிடு தத்தங்களுக்கும் சம்பந்தமேயில்லை என்பதுபோல் அந்த அதிகாரியை வங்கியை விட்டு வெளியேற்றியது.
விவகாரம் மேலும் சிக்கலாகவே வழக்கைப் பொறுத்தவரை அந்த அதிகாரியை மாட்டிவிட்டு தான் ஒரு பெரும் பணத்தை அபராதமாகக் கட்டிவிட்டு ஒரு வழியாக சிக்கலைத் தீர்த்துக் கொண்டது.
இந்த வழக்கை ஒட்டிய அமெரிக்க நீதி இலாகா வெளியிட்ட அறிக்கையில் இந்த அபராதத்தைத் தவிர இந்த விவகாரத்தை ஒட்டிய அனைத்து கணக்கு விவரங்களையும் அந்த வங்கி கொடுக்க இசைந்ததாகக் கூறப்பட்டது.
இதையெல்லாம் ஒட்டி கணக்கு விவரங்களின் தகவல்களைத் தொடர்புகொள்ள மட்டும் ஸ்விஸ் ஐக்கிய வங்கிக் கமிஷன் எனும் அமைப்பு சமீப காலங்களில் ஒப்புக் கொண்டுள்ளது.
வேறு வழிகள் எதுவும் புரியாத நிலையில் அரசாங்கங்களும் எப்படியாவது கணக்கு விவரங்கள் ஏதோ ஒரு வகையில் கிடைத்தால் போதும் நிபந்தனைகளுக்கெல்லாம் ஒப்புக் கொள்கிறோம் என்று உடனடியாகக் கையெழுத்துப்போட பேனாவின் மூடிகளைத் திறந்து கொண்டார்கள்.
கொடுக்கப்படும் கணக்கு விவரங்கள் சம்பந்தப்பட்ட வங்கியின் அல்லது அதிகார பூர்வமான இடைப்பட்ட நிதி நிறுவனத்தின் நேரடி மேற்பார்வையில் குறிப்பிட்ட விவகாரத்திற்கு மட்டுமே மிக ரகசியமாகக் கையாளப்பட வேண்டுமே அன்றி வேறு எந்த வகையிலும் எந்த தனிப்பட்ட நோக்கத்திற்காகவும் உபயோகித்துக் கொள்ளக் கூடாது.
எந்த அமைப்பு இந்த விவரங்களைக் கோருகிறதோ அந்த முறைப்படி அங்கீகரிக்கப்பட்ட அமைப்பானது இத்தகைய விவரங்களின் ரகசியத் தன்மையைக் காப்பதற்கு அதிகார பூர்வமாகவும் தனிப்பட்ட முறையிலும் முழுப் பொறுப்பாகும்.
ஸ்விஸ் ஐக்கிய வங்கிக் கமிஷனுடன் முன்கூட்டியே ஒப்பந்தம் போடாமலும் இதைக் குறித்ததான சர்வதேச ஒப்பந்தப்படி சர்வதேச அமைப்புகளின் முறையான அதிகார பூர்வ அனுமதி இல்லாமலும் இவ்வாறு விவரங்களைக் கோரும் அதிகார பூர்வ அமைப்பானது தன்னைத்தவிர வேறு எந்த ஒரு அதிகார பூர்வமான அமைப்புடனோ அல்லது இதை மேற்பார்வையிடும் அமைப்புடனோ அல்லது எந்தவொரு பொது ஸ்தாபனத்துடனோ இவ்விவரங்களைப் பகிர்ந்து கொள்ளக் கூடாது.
அல்லது பிற இலாகாக்களோடு பகிர்ந்து கொண்டு ஏதாவது விசாரணையில் இறங்கினால்தான் குற்றம் ஏதாவது நடந்ததா இல்லையா என்றே கண்டு பிடிக்க முடியும்.
அதுவும் பல கோரிக்கைகளைப் பொறுத்தவரை பெயரும் பிறந்த தேதியும் தவிர வேறு எந்த விவரமும் கொடுக்க மாட்டோம் என்றும் ஸ்விஸ் வங்கிகள் கூறிவிட்டன.
பல கட்டங்களில் தொடர்ந்து பேச்சு வார்த்தை நடத்தி மேலே கண்ட சங்கதிகளுடன் இன்னும் சில சங்கதிகளைச் சேர்த்து சமீபத்தில் ஒரு ஒப்பந்தம் போட்டிருக்கிறது.
அதன்படி ஒரு நபர் வரி மோசடி செய்திருக்கிறார் என்று தகுந்த சான்றுகளுடன் உறுதியான சந்தேகம் ஏற்பட்டால் அந்த நபரின் கணக்கு விவரங்களை ஸ்விஸ் வங்கிகள் பகிர்ந்து கொள்ள வேண்டும்.
அத்தகைய சந்தேகமானது முதலாவதாக அந்த நபரின் தொழிலில் பராமரிக்கப்படும் தஸ்தாவேஜுகளாகவோ அல்லது கணக்கு புத்தகங்களாகவோ அல்லது வங்கிக் கணக்குகளாகவோ அல்லது இவை எல்லாமோ அல்லது இவையன்றி வேறு ஒன்றின் மூலமாகவோ இருக்கலாம்.
மூன்றாவதாக அவருடன் தொடர்பு கொண்ட அல்லது மிகமிக நம்பிக்கைக்குகந்த ஒரு மூன்றாம் நபரிடமிருந்து பெற்ற செய்திகள் மூலம் இருக்கலாம்.
இந்த ஒப்பந்தத்தைத் தொடர்ந்து கிரெடிட் கார்டுகள் இன்டர்நெட் பரிமாற்றங்கள் முதலான அனைத்து வழிகள் மூலமும் அமெரிக்கப் புலனாய்வுத் துறையானது ஏதாவது தடயம் கிடைக்காதா என்று ஸ்விஸ் வங்கித் தொடர்புகளை வலை வீசித் தேடலானது.
அவ்வாறு கொடுத்தாலும் உடனே சம்பந்தப்பட்ட தேசங்கள் அந்தப் பணத்தைப் பறிமுதல் செய்து தங்கள் தங்கள் தேசங்களுக்குக் கொண்டுவர முடியுமா என்பது தெரியாது.
முதலில் அப்படிப்பட்ட நபர்கள் தங்கள் பெயர்களை வங்கிகள் அரசாங்கங்களிடம் கொடுத்து அரசாங்கங்கள் தங்களைக் குற்றவாளிகள் என நிரூபித்து அந்தப் பணத்தைப் பறிமுதல் செய்யும் வரை தங்கள் பணத்தைத் தங்கள் கணக்கில் பத்திரமாக வைத்துக் கொண்டிருப்பார்களா அல்லது வேறு வங்கிகளுக்கு மாற்றம் செய்து விடுவார்களா என்பது தெரியாது.
ஸ்விஸ் வங்கிக் கூட்டமைப்பு ஒவ்வொரு ஒப்பந்தத்திலும் எங்கள் பாராளுமன்றத்தின் ஒப்புதல் இருந்தால் எனும் வார்த்தைகளை சேர்த்துக் கொள்கிறது என்றும் கூறப்படுகிறது.
இதற்கெல்லாம் ஸ்விட்ஸர்லாந்து பாராளுமன்றமும் விவரங்களைக் கொடுப்பது கிரிமினல் குற்றம் என இதற்கு முன் போட்ட சட்டப்படி என்ன செய்யும் என்பது தெரியாது.
இந்தநிலையில் ஸ்விஸ் வங்கிகளின் பெயரெல்லாம் மிகவும் கெட்டுப் போனதாலும் வாடிக்கையாளர்களின் ரகசியங்களை யெல்லாம் முன்போல் காப்பாற்ற மாட்டார்கள் எனும் சந்தேகம் ஏற்பட்டும் ஒருவேளை அதில் பணம் போட்ட அத்தனை பேரும் இந்தக்கணம் எங்கள் பணத்தையெல்லாம் திருப்பிக் கொடுத்தால்தான் ஆயிற்று என்று ஒரே சமயத்தில் போய்க் கேட்டால் ஸ்விஸ் வங்கிகளால் நாற்பது சதவீதம்தான் திருப்பிக்கொடுக்க முடியும்.
அன்றாட வழக்கப்படி ஏதோ அரசாங்கமும் ரிஸர்வ் வங்கியும் நோட்டு அச்சடித்துக் கொடுத்தால் தேசமே என்று பொதுமக்களிடம் சொத்துக்களை எழுதி வாங்கிக் கொண்டு கடன் கொடுத்து விட்டு வீட்டுக்குப் போய் திருவாசகம் படித்துவிட்டு இரவில் தோசை சாப்பிட்டு விட்டு படுத்துக் கொள்வார்கள்.
அவர்களிடம் போய் உலகப் பொருளாதாரம் பின்ன வங்கி முறை உலக வங்கிகள் எல்லாம் சொத்துக்களை எழுதி வாங்கிக் கொண்டு அச்சடித்த வெற்றுக் காகிதங்களைத் தான் கொடுக்கின்றன என்றெல்லாம் ஏதேதோ சொன்னால் திருதிரு என்று விழிப்பார்கள்.
ஸ்விஸ் வங்கிகளில் பணம் போட்ட கனவான்களெல்லாம் அந்தப் பணத்தை சிங்கப்பூர் போன்ற வரியில்லா தேசங்களுக்கு மாற்றி கொண்டு வெளிநாட்டு முதலீடுகள் எனும் பெயரில் சர்வ சுதந்திரமாக எந்த வளரும் நாடுகளிலும் முதலீடு செய்யும் நடைமுறைகளும் இல்லாமல் இல்லை.
ஸ்விட்ஸர்லாந்து தேசத்தைப் போலவே பனாமா சிங்கப்பூர் அங்குவில்லா பஹாமாஸ் போன்ற வேறு சில தேசங்களில் இருக்கும் சில வங்கிகளும் பல அரசாங்கங்களின் நல்லாசிகளுடனும் ஆதரவுடனும் இதேபோல் ரகசிய கணக்குகளை வைத்துக் கொள்ளுங்கள் என வாடிக்கையாளர்களை வரவேற்று சமீப காலங்களில் ஸ்விஸ் வங்கிகளுக்குப் போட்டியாக செயல்பட ஆரம்பித்துள்ளன.
இந்நிலையில் பரவலான கடும் ஏழ்மை பஞ்சம் வறட்சி விவசாயத்தில் பெரும் நிச்சயமில்லாத் தன்மைகள் அதிகரித்து வரும் சுற்றுச் சூழல் கேடுகள் நிலத்தடி நீரும் ஆறுகளும் வறண்டும் சாக்கடையாகியும் போதல் இயற்கை பெருமளவில் பாதிக்கப் படுதல் உணவு தானியத் தட்டுப்பாடு மின்சாரத் தட்டுப்பாடு கல்வி வேலை சிறு தொழில்கள் போன்ற அனைத்திலும் நிலவும் பல்வேறு முரண்பாடுகள் மேலும் சிக்கல்கள் வங்கிகள் பன்னாட்டு நிறுவனங்களின் ஆதிக்கங்கள் போன்ற பல்வேறு அடிப்படையான பிரச்சினைகளையும் ஒரு மூலைக்குத் தள்ளிவிட்டு இந்தியாவின் தற்போதைய தலையாய பிரச்சனை போன்று ஸ்விஸ் வங்கிகளில் இருக்கும் இந்தியப் பணத்தைக் கொண்டுவருவதைக் குறித்துதான் பரவலாக விவாதிக்கப் படுகிறது.
கடிகாரங்கள் மருந்துப் பொருட்கள் ரசாயனப் பொருட்கள் இசைக் கருவிகள் முதலான பல்வேறு தொழில்களிலும் ஸ்விட்ஸர்லாந்து மக்கள் முன்னணியில் இருக்கும் நிலைகளில் உலகில் பல வளர்ந்த நாடுகளின் பட்டியலிலும் மக்கள் தேவைகளை உடனுக்குடன் நிறைவேற்றும் நாடுகளின் பட்டியலிலும் அவ்வரசாங்கம் முன்னணியில் இருக்கிறது.
அதைச் சுற்றியிருக்கும் அனைத்து ஐரோப்பிய தேசங்களிலும் எத்தனைக் களேபரங்கள் நடந்தாலும் எதிலும் தலையிடாமல் யாரிடமும் வம்புக்குப் போகாமல் தன் நடுநிலைக் கொள்கைகளில் மிக உறுதியாக இருக்கும் போக்கினால் உலகின் அனைத்து அரசாங்கங்களும் அந்தக் கொள்கைக்கும் அத்தேசத்திற்கும் மிகுந்த மரியாதையும் கௌரவமும் கொடுக்கலாயின.
போர்வெறி பிடித்த நாஜிக்கள் கூட ஸ்விஸ் வங்கிகளைத்தான் சீண்டிக் கொண்டிருந்தார்களே தவிர ஸ்விட்ஸர்லாந்து அரசாங்கத்தை எந்தத் தொந்தரவும் செய்யவில்லை.
உலகிலேயே ஸ்விட்ஸர்லாந்து தேசத்தில்தான் ராணுவ செலவுகளைக் காட்டிலும் மக்கள் நலனுக்கு முதலிடம் கொடுக்கும் நடைமுறை இருக்கிறது.
சொந்தமாக அணுகுண்டு தயார் செய்து கொள்ள வேண்டும் எனும் கோரிக்கை எழுந்தவுடன் அதை நன்கு பரிசீலித்து அணு ஆயுதத்திற்கு செய்யும் வீண் செலவுகளை விட மக்களுக்கென ஆக்கபூர்வமாக அத்தொகையை செலவிடுவதுதான் சரி என்று அணு ஆயுதம் செய்ய வேண்டும் எனும் தீர்மானத்தையே நிராகரித்தது.
கல்வி முறையான அறிவியல் ஆராய்ச்சி தத்துவ ஆராய்ச்சி தொழில் நுட்ப ஊக்குவிப்பு உற்பத்தி ஊக்குவிப்பு விவசாயம் மருத்துவ வசதிகள் சுற்றுலா பொழுதுபோக்கு விளையாட்டு பலவகையான சமூக நலத்திட்டங்கள் போன்ற பல்வேறு அம்சங்களிலும் மிக நிறைவாகவும் திட்டமிட்டும் செலவு செய்து தன் குடிமக்களின் நலன்களில் முழு அக்கறை கொள்வது மட்டுமின்றி பல்வேறு அண்டை நாடுகளுக்கும் பலவகையான உதவிகளை ஸ்விட்ஸர்லாந்து தொடர்ந்து செய்து வருகிறது.
இரண்டாம் உலகப் போருக்குப்பின் சிதிலமான ஜெர்மனியை சீரமைப்பதற்காகப் போடப்பட்ட மார்ஷல் திட்டத்திலும் ஸ்விட்ஸர்லாந்து அரசாங்கம் முக்கிய பங்காற்றியது.
நன்கு சீரமைக்கப்பட்ட முறையான நேரடி ஜனநாயகம் நடைமுறையில் இருக்கும் ஸ்விட்ஸர்லாந்து தேசத்தில் அரசாங்கம் எந்த ஒரு சட்டம் போட்டாலும் அதை அனைத்து மக்களும் முழுமையாக அங்கீகரிக்க வேண்டும் எனும் நடைமுறையும் இருக்கிறது.
அரசாங்கம் ஒரு சட்டம் போட்டால் பொது மக்கள் மூன்று நான்கு மாதத்திற்குள் ஐம்பதாயிரம் பேரிடம் கையெழுத்து வாங்கி அந்த சட்டத்தைக் குறை கூறலாம்.
மக்களில் பெருவாரியானவர்கள் ஆதரவாக ஓட்டு போட்டால் மட்டுமே அந்த சட்டம் அமலுக்கு வரும் இல்லையெனில் உடனடியாக நிராகரிக்கப்படும்.
இவ்வகையில் அத்தேசத்தில் பெரும் பாலானோருக்கு தங்கள் தேசத்து சட்டங்கள் மட்டுமின்றி உலகில் பல்வேறு தேசங்களின் பொதுவான சட்டங்களைப் பற்றியும் புரிதல் உண்டு.
எல்லாவற்றுக்கும் மேலாக நமது ரிஸர்வ் வங்கியைப் போன்ற ஸ்விட்ஸர்லாந்தின் தேசிய மத்திய வங்கியானது தேசிய வங்கிக் கமிஷனின் மேற்பார்வையுடன் கேன்ட்டான் எனப்படும் மாநிலங்களாலும் பொதுமக்களாலும் நிர்வகிக்கப்படுகிறதே அன்றி மத்திய அரசாங்கம் தலையிடுவது கிடையாது.
அதே போன்று உலகிலேயே ஸ்விஸ் வங்கிகளில்தான் ஃபிராக்ஷனல் பாங்க்கிங் எனப்படும் பின்ன வங்கி விகிதாசாரம் அதாவது பரிவர்த்தனைக்கான வங்கிகளின் கையிருப்புத் தொகை மிக மிக அதிகம்.
ஒவ்வொரு தனிமனிதனின் தனிப்பட்ட விவகாரங்களும் அவர்களின் தனிப்பட்ட ஜனநாயக உரிமை என்பதை உலகில் மீண்டும் மீண்டும் வலியுறுத்தும் ஸ்விட்ஸர்லாந்து அரசாங்கம் உலகெங்கும் அரசாங்கங்களிடையே ஸ்விஸ் வங்கிகளின் நோக்கத்தைக் கடுமையாக எதிர்த்து கடும் விமர்சனங்கள் பெருகி உலகக் கொள்ளையர்களுக்கெல்லாம் ஸ்விட்ஸர்லாந்து ஒரு குகை போன்று இருக்கிறது என்றெல்லாம் நிர்ப்பந்தங்கள் அதிகரிக்கவே தன் ஜனநாயக வழக்கப்படி வங்கிகள் வாடிக்கையாளர்களின் ரகசியத்தைப் பாதுகாப்பது எனும் வங்கிச் சட்டத்தையும் பொது மக்கள் ஆதரித்தால் சட்டம் தொடரும் இல்லையெனில் தள்ளுபடியாகும் எனத் தீர்மானம் இயற்றி பொது மக்களிடையே பொது வாக்கெடுப்புக்காக முன்வைத்தது.
ஸ்விஸ் வங்கிகள் மட்டுமல்லாது அதன் பல லட்சக்கணக்கான வாடிக்கையாளர்கள் மட்டுமல்லாது உலகமே பரபரப்புடன் கைவிரல் நகங்களைக் கடித்துக் கொண்டு அந்த வாக்கெடுப்பைக் கவனித்தன.
வாக்கெடுப்பின் இறுதியில் ஸ்விஸ் வங்கிகள் ரகசியங்களைப் பாதுகாப்பது சரியானதே என்று பொது மக்கள் ஏகோபித்துப் பெருவாரியான வாக்களிக்கவே ஸ்விட்ஸர்லாந்து அரசாங்கமும் அந்தச் சட்டத்தைக் கைவிடும் உத்தேசத்தைக் கைவிட்டது.
பெருவாரியான அரசாங்கங்களின் அதிகாரிகளும் ஸ்விஸ் வங்கிகளிடமிருந்து தங்களுக்கு தேவைப்படும் கணக்கு விவரங்களைக் கொண்டு வந்தே தீருவது என்று ஒருவருக்கொருவர் மணிக்கட்டில் கங்கணம் கட்டி விட்டுக்கொண்டு ஸ்விட்ஸர் லாந்திற்கு விரையும் இன்றைய நிலைகளில் அதை ஒட்டிய சட்டங்களைப் பற்றியும் கொஞ்சம் பார்க்க வேண்டியதாகிறது.
ஒவ்வொரு அரசாங்கத்தின் வேறுபட்ட சட்ட திட்டங்களுக்கு உட்படாத அவ்வாறான அரசாங்கங்களைப் பொறுத்தவரை சட்ட விரோதமான பணங்களும் வரிகளை ஏமாற்றிய பணங்களும் தங்கள் வங்கிகளில் குவிய ஆரம்பிக்கும் என்பதை முன்பேயே உணர்ந்த ஸ்விஸ் வங்கிகள் தங்களைப் பாதுகாத்துக் கொள்வதற்காக தனித்தனியாக இயங்கும் வங்கிகளெல்லாம் சேர்ந்து ஸ்விஸ் வங்கிகளின் கூட்டமைப்பாகச் செயல்பட ஆரம்பித்தன.
ட்ரக் ட்ராஃபிக்கிங் எனப்படும் போதைப் பொருள் கடத்தல் ஆர்கனைஸ்டு கிரைம் எனப்படும் திட்டமிட்டு நிர்வகிக்கப்படும் கிரிமினல் குற்றங்கள் பெரும்பாலும் சினிமாக்களில் காட்டுவது போல் நிரந்தரமாக அடியாட்களையெல்லாம் வைத்துக் கொண்டு ஆள்கடத்துவது பயமுறுத்திப் பணம் பறிப்பது பாதுகாப்புக் கொடுப்பதாகச் சொல்லிப் பணம் பிடுங்குவது பிளாக் மெய்ல் செய்து தீய காரியங்கள் நிறைவேற்றிக் கொள்வது போன்றவை இன்ஸைடர் டிரேடிங் எனப்படும் உள்குத்து அடிப்பது ஒரு பொது நிறுவனத்தின் உள் ரகசியங்களைத் தெரிந்து கொண்டு அந்த விவரங்களின் மூலம் அதன் பங்குகளின் சந்தைப் போக்கைக் கணித்து சுய லாபத்துக்காக வர்த்தகம் செய்வது இது அந்தப் பங்குகளோடு சம்பந்தப்பட்ட பொதுமக்களைப் பெருமளவில் ஏமாற்றும் செயலாகும் ஆகிய காரியங்கள் ஸ்விஸ் வங்கிகளைப் பொறுத்தவரை பெரும் கிரிமினல் குற்றங்கள்.
பணம் போட்டுப் புதிதாகக் கணக்குத் தொடங்கும் எவரும் தங்களுக்கு அந்தப் பணம் எங்கிருந்து வந்தது என்பதைத் தகுந்த ஆதாரங்களுடன் கொடுக்க வேண்டும்.
யாருடைய கணக்கு விவரங்களையும் யார் நிர்ப்பந்த்தித்தாலும் அது ஸ்விட்ஸர்லாந்து அரசாங்கமேயானாலும் கூட சம்பந்தப்பட்ட வாடிக்கையாளரின் அதிகாரபூர்வ ஒப்புதல் இல்லாமல் தரப்பட மாட்டாது.
இதன்படி எந்தவொரு ஸ்விஸ் வங்கி நிர்வாகமோ அல்லது அதன் எந்தவொரு ஊழியரோ அல்லது அந்த வங்கியோடு தொடர்புடைய எந்தவொரு வழக்காளரோ அல்லது தணிக்கை யாளரோ அல்லது அவர் சம்பந்தப்பட்ட நிறுவனத்தின் ஊழியர்களோ யாராயினும் எந்தவொரு கணக்குடன் தொடர்புடைய வாடிக்கையாளரின் அதிகார பூர்வ ஒப்புதல் இன்றி அவரின் ரகசிய விவரங்களை வெளியிடுவது என்பது கிரிமினல் குற்றமாகும்.
வாரிசு விவாகரத்து ஆகிய சிவில் வழக்குகளுக்குத் தேவைப்பட்டாலும் ஒருவர் திவாலாகிப் போனால் அவர் கடன்களை வசூல் செய்யும் நோக்கத்திலும் ஆகிய சில குறிப்பிட்ட வழக்கு விவகாரங்களில் மட்டும் விவகாரங்களின் தன்மையைப் பரிசீலித்துக் கணக்குகளைப் பார்வையிட அனுமதிக்கப்படும்.
அதே சமயத்தில் ஒரு வாடிக்கையாளர் கிரிமினல் குற்றவாளி என்பது நிரூபிக்கப்பட்டால் உடனடியாக அவரது கணக்கு விவரங்களானது அதைக் கோரும் தகுந்த அதிகார பூர்வமான நபர்களிடம் மட்டுமே ஒப்படைக்கப்படும்.
இதைக் கேட்டு உடனே சந்தோஷமான ஏனைய அரசாங்கங்களின் முன்னால் கூடவே மூன்று சங்கதிகளையும் ஸ்விஸ் வங்கிகளின் கூட்டமைப்பு போட்டது.
முதலாவதாக ப்ரொபோர்ஷனாலிடி எனப்படும் குற்றத்தின் தீவிர அம்சம் என்பதின் மூலம் தங்களிடம் ஒத்துழைப்பு கோரிய அதிகார பூர்வ நிறுவனங்களுக்கு தாங்கள் அளிக்கும் ஒத்துழைப்பானது அந்தக் கிரிமினல் குற்றத்தின் தீவிரத்தைப் பொறுத்துதான் அமையும்.
இரண்டாவதாக ஸ்பெஷாலிடி எனும் சிறப்புத்தன்மை அம்சத்தின் மூலம் தரப்படும் அந்த விவரங்களை அந்தக் குறிப்பிட்டக் கிரிமினல் நடைமுறைகளுக்கு மட்டும்தான் பயன் படுத்திக் கொள்ள வேண்டுமே தவிர வேறு எந்த நோக்கத்திற்காகவும் பயன்படுத்தக் கூடாது.
மூன்றாவதாக ஏதாவது ஒரு ஸ்விஸ் வங்கியில் கணக்கு வைத்திருக்கும் ஒரு வெளிநாட்டு வாடிக்கையாளர் ஒரு கிரிமினல் குற்றவாளி என அவர் சார்ந்த தேசத்தின் நீதிமன்றங்களில் நிரூபணம் ஆனால் மட்டும் போதாது.
இவ்வாறாக ட்யூவல் கிரிமினாலிடி எனப்படும் குற்றத்தின் இரட்டை நிரூபண அம்சம் திருப்திகரமாக இருந்தால்தான் விவரங்கள் கொடுக்கப்படும்.